གནས་ཚུལ་དེ་ཉིད་ཕྱི་གྱར་དང་ཁ་གསལ་བྱུང་རྗེས་སྨན་ཁང་གཞུང་གིས་སྨན་ཞབས་དེ་ཉིད་ཀྱི་ལག་འོག་ནས་ཕྱིན་པའི་ནད་པ་ཁྱོན་ལྷག་ལ་ནད་ཡམས་འགོས་ཡོད་མེད་བརྟག་དཔྱད་བྱ་འགོ་ཚུགས་ཡོད་པ་རེད་འདུགགནས་ཚུལ་དེའི་ཐད་གསར་ལམ་ཁག་གི་དྲ་ཚིགས་དང་སྤྱི་ཚོགས་དྲ་གནས་ཁག་གི་ཐོག་ཏུ་ཀློག་པ་པོ་དུ་མ་ཞིག་གིས་ཁོ་མོར་ངན་ཚིག་སྨྲོས་བཞིན་འདུག་ཅིང་།ཁོ་མོའི་བྱ་སྤྱོད་དེ་རིགས་ལ་ཚེ་བཙོན་གྱི་ཁྲིམས་ཆད་གཅོད་དགོས་ངེས་པའི་བསམ་འཆར་འདོན་པ་སོགས་ཀྱིས་གླེང་སློང་ཤུགས་ཆེན་བྱེད་བཞིན་ཡོད་འདུགའོན་ཀྱང་།སྨན་ཞབས་བུད་མེད་དེ་ཉིད་ཀྱི་ཁྲིམས་རྩོད་པས་གསར་འགོད་པར་འགྲེལ་བརྗོད་བྱས་དོན་ལྟར་ན།ངའི་ཁ་མཆུའི་དོ་བདག་གིས་རང་ཉིད་ཀྱིས་སྤྱད་པའི་སྨན་ཁབ་ནད་པར་བསྐྱར་སྤྱོད་བྱས་པ་སོགས་གང་ཡང་བྱས་མེད།མ་ཟད།ཁོ་མོས་ལས་ངན་དེ་རིགས་རྩ་བ་ནས་ཁས་ལེན་བྱ་གི་མ་རེད།ཅེས་བརྗོད་འདུག